stanford-oval/wikipedia huggingface dataset:
I Knew You Were Trouble
מילים והפקה

את המנגינה פיתחה סוויפט על פסנתר, וביקשה ממרטין ושלבאק להטמיע אותה בשיר, באופן "כאוטי, כמו הרגש שבה". סוויפט בחרה לשיר את קו הבס של השיר בצורה ספציפית, שאליה תכננו מרטין ושלבאק לשלב מעט צלילים מז'אנר הדאבסטפ. סוויפט, שלא ידעה שהמנגינה שביקשה להוסיף לשיר שייכת למעשה לסוגת הדאבסטפ, נזכרה שהאזינה למוזיקה מאותו הסוג, של הזמר-יוצר הבריטי אד שירן, שניגן את שיריה הפופולריים במועדונים בבריטניה. עם זאת, היא התוודתה כי לא למדה והכירה די את הסוגה.
"I Knew You Were Trouble" נבדל משירי הקאנטרי האופייניים של סוויפט, ומשלב סוגות שונות בהרכבו, בהן פופ, פופ-רוק, דאבסטפ, אלקטרופופ, דאנס-פופ וטין פופ. ג'ונתן קיף ממגזין Slant ציין כי הבס שבמנגינה "משתלב באופן טבעי בעיבוד הפופ-רוק של השיר ומשפר את ההוק שלו". השיר נכתב בסולם E♭ מינור והוא בעל קצב מהיר-בינוני של 154 פעימות לדקה. מנעדה של סוויפט נע בין הצלילים B♭3 ו-E♭5. בבתים ובפזמונים הראשונים, מתקדם השיר אחר המהלך ההרמוני I–V–vi–IV.
השיר עוסק במערכת יחסים רעלה שהסתיימה, אם כי הפרוטגוניסטית הייתה מודעת לגורל הצפוי לה, ולכן הפרידה הייתה פחות כואבת. לדברי סטפני מרקוס מהפינגטון פוסט, הרגש שבמילותיה של סוויפט מזכיר את הרגש שבשיר "Dear John", שכן אלה בעלי אופי דומה, כמו "And I'll look back and regret how I ignored when they said run as fast as you can" (בעברית: "ואני אסתכל אחורה ואצטער על איך שהתעלמתי כשאמרו לרוץ הכי מהר שאת יכולה"). בשיר מופיעים גם סימנים ליריבות רומנטית, שגורמת בסופו של דבר לסיום היחסים, בשורה "The saddest fear comes creeping in that you never loved me, or her, or anyone..." (בעברית: "הפחד העצוב ביותר הוא שמעולם לא אהבת אותי, אותה, או מישהו ..."). סם לנסקי מ-Idolator הסביר כי המילים נוגעות בסיפור רומנטי מנקודת מבט רחבה יותר, בשונה מהשירים הקודמים שכתבה סוויפט, בהם נזכרים פחות פרטים.
ביקורת

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
דיגיטל ספיי: 
ניו יורק טיימס: חיובית
הוליווד ריפורטר: חיובית
השיר קיבל ביקורות חיוביות בדרך כלל מטעם מבקרי המוזיקה, ששיבחו את האופי המיינסטרימי שלו, אם כי רבים ציינו שלסוויפט אין הרבה ניסיון במוזיקת דאבסטפ. מבקר ניו יורק טיימס, ג'ון קרמניקה, שיבח את השיר, כינה אותו "אחד משירי הפופ הגדולים [של 2012]" וציין כי אלמנט הדאבסטפ "מגיע באמצע הדרך כמו כדור הריסה, ומשנה לא רק את השיר, אלא גם את הקריירה של סוויפט". מארק הוגאן מ-Spin השווה את השיר בחיוב לסינגל המוביל מהאלבום, "We Are Never Ever Getting Back Together", וכינה אותו "פופ מפולפל וקליט" ו"רחוק מאוד מקאנטרי המסורתי". הסוקר טען גם כי, "מכיוון שחלקים של הדאבסטפ הפכו יותר ויותר לתכונה נוספת בשירי הפופ, כמו אוטו-טיון או השתתפות של 2 צ'יינז כאמן אורח, מה שיש כאן הוא בסך הכול עוד קיס-אוף של סוויפט, בבגדי דאנס-פופ של דייוויד גטה". ריי רחמן מאנטרטיינמנט ויקלי כתב על השיר, "I Knew You Were Trouble הוא מאותו סוג של פופ-רדיו שהפך את הלהיט האחר של אלבומה הרביעי, 'We Are Never Ever Getting Back Together', למקום ראשון". לואיס קורנר מ-דיגיטל ספיי העניק לשיר ארבעה מתוך חמישה כוכבים והשווה: "כמו חמאת בוטנים וריבה, טיילור סוויפט ודאבסטפ אולי נראים בסתירה לתדמיתה המלאכית, אבל התוצאה טובה באופן מפתיע".
ג'וסלין ונה מחדשות MTV תיארה את השיר כ"כאוטי", והסבירה כיצד "השיר נוגע בכל סוגות המוזיקה, ויש בו רגעים של פופ, קאנטרי ואפילו דאנס...". סם לנסקי מ-Idolator הביע תקווה בנוגע לשינוי של סוויפט משירי הקאנטרי האופייניים שלה, והסביר כי "ההוק לא מגיע מיד כמו ב-"We Are Never Ever Getting Back Together", אם כי מרטין עדיין הותיר את חותמו לאורך כל "Trouble", החל מהתזמור הבהיר והנוצץ, ועד למנגינה הנמרצת והידידותית לרדיו. יכול להיות שיש חלק קטן מאיתנו שמתגעגע לסגנון הישן של סוויפט, אבל כבר ברור שהוא נמצא במקום אחר באלבום – והכנסת מפיקי האול-סטאר הללו לתערובת מאפשרת לסוויפט להוכיח שהיא הרבה יותר מאשר רק ילדה עם גיטרה". כריס וילמן מהוליווד ריפורטר כינה את השיר, "שיר רוק אנד רול מעולה – ועוד אחד שיש בו רגש". ג'יימס ריד מהבוסטון גלוב השווה את השיר ל-"22", סינגל אחר מהאלבום, ואמר כי השירים "גורמים לסוויפט להישמע כאילו היא קייטי פרי כג'ואן ג'ט".
ברולינג סטון, דורג השיר במקום ה-46 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט – מדורגות | 42 |  |
| רולינג סטון | כל 206 השירים של טיילור סוויפט, לפי דירוג | 46 |  |
| BuzzFeed | 167 השירים הטובים ביותר של טיילור סוויפט, לפי דירוג | 27 |  |
| NME | השירים הטובים ביותר של טיילור סוויפט, לפי דירוג | 14 |  |
| Paste | 158 השירים הטובים ביותר של טיילור סוויפט, לפי דירוג | 64 |  |
| Uproxx | 50 השירים הטובים ביותר של טיילור סוויפט, מדורגים | 40 |  |
| Vulture | 179 השירים הטובים ביותר של טיילור סוויפט, לפי דירוג | 34 |  |
| Glamour | שירי טיילור סוויפט מדורגים, 10 השירים הטובים ביותר והגרועים ביותר | 10 |  |
פרסים ומועמדויות

| שנה | אירוע | קטגוריה | תוצאה | מקור |
| --- | --- | --- | --- | --- |
| 2013 | פרסי הווידאו קליפים של MTV | הקליפ הטוב ביותר של אישה | זכייה |  |
| 2013 | פרסי הווידאו קליפים של MTV | קליפ השנה | מועמדות |  |
| 2013 | פרסי בחירת הילדים של ניקלודיאון אוססטרליה | השיר האהוב ביותר באוסטרליה | זכייה |  |
| 2013 | פרסי בחירת הנוער | סינגל נבחר של זמרת | מועמדות |  |
| 2013 | פרסי המוזיקה של יוטיוב | תגובת השנה | מועמדות |  |
| 2013 | פרסי המוזיקה של יוטיוב | תופעת יוטיוב | זכייה |  |
| 2013 | פרסי המוזיקה של רדיו דיסני | שיר השנה | זכייה |   |
| 2014 | פרסי BMI | שירים עטורי פרסים | זכייה |  |
| 2014 | פרסי BMI | מפרסם השנה | זכייה |  |
| 2014 | פרסי בחירת הילדים של ניקלודיאון | שיר אהוב | מועמדות |  |
| 2014 | פרסי ASCAP | השיר המבוצע ביותר | זכייה |  |
וידאו קליפ

הצילומים לווידאו קליפ הנלווה לשיר החלו ב-18 בנובמבר 2012 בלוס אנג'לס, קליפורניה. יומיים לאחר מכן, עלו תמונות מסט הצילומים לרשתות החברתיות, בהן מופיעה סוויפט במראה רוקרי ובשיער ורוד. הקליפ, שבוים על ידי אנתוני מנדלר, הוקרן בבכורה עולמית ב-13 בדצמבר 2012 ב-MTV כחלק מחגיגת השבוע בערוץ ליום הולדתה של הזמרת. את מושא אהבתה של סוויפט בקליפ מגלם ריב קרני, שכיכב בסרט "Spider-Man: Turn Off the Dark" בתפקיד פיטר פארקר / ספיידרמן. מספר שעות לפני צאת הקליפ פורסמה הצצה באורך 25 שניות באתר MTV.com. הקליפ לשיר הושווה ל-"Ride" של לנה דל ריי, שבוים גם הוא על ידי מנדלר. במגזין רולינג סטון צוין הדמיון בין הקליפ של סוויפט לבין הקליפ לשיר "We Found Love של ריהאנה וקלווין האריס משנת 2011. הקליפ זכה בפרס הווידאו קליפים של MTV בקטגוריית "הקליפ הטוב ביותר של אישה" במהלך טקס פרסי הווידאו קליפים של MTV לשנת 2013, והיה מועמד גם בקטגוריית "קליפ השנה". זו הייתה הזכייה השנייה של סוויפט בקטגוריה, לאחר שזכתה בפרס בשנת 2009 עם השיר "You Belong with Me".
וידאו קליפ > עלילה

הקליפ מתחיל כשסוויפט מדברת באיטיות ומתוודה על כמה דברים. בהמשך, היא מתעוררת במדבר נטוש, מוקפת באשפה ופסולת, ובפניה יש איפור כהה. פלשבקים מציגים אותה ואת בן הזוג שלה מבצעים פעולות יומיומיות שונות, תוך שבאחת הסצנות הוא מעניק לה שרשרת במתנה. כל הסצנות מצביעות על כך שהזוגיות שלהם טובה, אך בהמשך מתברר כי היא רעילה, לכאורה. בעודו חונה את המכונית, הוא רוכן לעברה על מנת לנשק אותה ומשטרה מגיחה למקום. לאחר מכן, הוא פותח במאבק אלים במועדון, וכתוצאה מכך שניהם נפצעים. ישנן סצנות בהן ניתן לראות את סוויפט בתוך חדר שירותים מוזנחים, כשהיא מביטה במראה ושרה את השיר. בעודה חוזרת מחדר השירותים, היא מבחינה כי הוא מנשק כמה בנות. הסצנה מסתיימת כשהוא מביט בה באדישות. בסצנה אחרת, היא נופלת ארצה, ובסוף הקליפ ניתן לראותה כשהיא משליכה את השרשרת שהעניק לה.
הופעה

סוויפט ביצעה לראשונה את השיר בטקס פרסי המוזיקה האמריקאית 2012. כחלק מסיבוב ההופעות "The Red Tour", הופיעה סוויפט באוסטרליה, וביצעה את השיר בתוכנית הבוקר האוסטרלית "טודיי", ולאחר מכן בטקס פרסי המוזיקה האוסטרלית. בהמשך ביצעה את השיר בכיכר טיימס בערב השנה החדשה ב-Rockin Eve. בהמשך, היא ביצעה את השיר בשידור חי בטקס פרסי המוזיקה הבריטית 2013, שהתקיים ב-20 בפברואר 2013. ארון פרסלי ממגזין פיפל השווה את ההופעה לזו של הזמרת-יוצרת האמריקאית ביונסה, במהלך מופע המחצית של סופרבול XLVII. ביילי ניילס מהוליווד לייף כתב ביקורת חיובית על ההופעה ואמר "על ההופעה של סוויפט עם "I Knew You Were Trouble" בטוח ידברו עוד ימים". יומיים לאחר מכן, ביצעה סוויפט את השיר במופע של גרהם נורטון. בנוסף, היה השיר חלק קבוע מרשימת השירים של סיבוב ההופעות "The Red Tour" וכן בסיבוב ההופעות "The 1989 World Tour".
סוויפט ביצעה בהפתעה גרסה אקוסטית לשיר במסגרת סיבוב ההופעות החמישי שלה, "Reputation Stadium Tour", במהלך ההופעה הראשונה במנצ'סטר וההופעה בפרת' שבאוסטרליה. ב-9 בספטמבר 2019, ביצעה את השיר באופן חד-פעמי במהלך City of Lover שהתקיים בפריז, צרפת.
במהלך טקס פרסי המוזיקה האמריקאית 2019, שהתקיים ב-24 בנובמבר 2019 בלוס אנג'לס, ביצעה סוויפט מאשאפ של כמה מלהיטיה, בהם "I Knew You Were Trouble".
| שנה | אירוע/ תוכנית | תאריך |
| --- | --- | --- |
| 2012 | פרסי המוזיקה האמריקאית 2012 | 18 בנובמבר 2012 |
| 2012 | טודיי | 25 בנובמבר 2012 |
| 2012 | פרסי המוזיקה האוסטרלית 2012 | 29 בנובמבר 2012 |
| 2012 | ג'ינגל בל KIIS-FM | 1 בדצמבר 2012 |
| 2012 | ג'ינגל בל Z100 | 7 בדצמבר 2012 |
| 2012 | ערב השנה החדשה של דיק קלארק | 31 בדצמבר 2012 |
| 2013 | פרסי המוזיקה הבריטית 2013 | 20 בפברואר 2013 |
| 2013 | המופע של גרהאם נורטון | 22 בפברואר 2013 |
| 2013 | תצוגת האופנה של ויקטוריה'ס סיקרט 2013 | 10 בדצמבר 2013 |
| 2019 | פרסי המוזיקה האמריקאית 2019 | 24 בנובמבר 2019 |
גרסאות כיסוי

לאורך השנים זכה השיר לשלל גרסאות כיסוי שבוצעו על ידי אמנים שונים. באוקטובר 2012, ביצעו צמד הפופ מייגן וליז (אנ') גרסת כיסוי לשיר. להקת האינדי הקנדית Walk Off The Earth הקליטה גרסת א-קפלה לשיר. נכון לפברואר 2021, גרסתם לשיר זכתה ללמעלה מ-38 מיליון צפיות ביוטיוב. בנובמבר 2012, הזמר-יוצר והראפר סמי אדמס (אנ') פרסם רמיקס לשיר. הזמר-יוצר האנגלי טום אודל ביצע גרסת כיסוי לשיר ב-Live Lounge של BBC רדיו 1. השחקנית והזמרת האמריקאית אריאל וינטר הקליטה גם היא גרסת כיסוי לשיר. הזמר-יוצר הבריטי אד שירן הקליט גרסה אקוסטית לשיר. בשנת 2013, ביצעה הזמרת-יוצרת האנגלייה ג'סי ג'יי גם היא גרסת כיסוי לשיר ב-ב-Live Lounge של BBC רדיו 1. בנוסף, להקת הרוק The Animal in Me, להקת המטאל Past Inhale ולהקת המטאלקורן We Came as Romans, ביצעו גם כן גרסאות כיסוי לשיר.
ביוני 2013, משתתפת "דה וויס ארצות הברית", מישל שאמואל, ביצעה גרסת כיסוי לשיר לאחר שלמדה אותו בסיוע של סוויפט עצמה. הגרסה נכנסה לעשירייה הראשונה של חנות האייטונס בתוך 24 שעות בלבד.
רשימת רצועות

הורדה דיגיטלית/תקליטור סינגל
3:40 – "I Knew You Were Trouble"
פרסי המוזיקה הבריטית 2013
"I Knew You Were Trouble" (לייב מטקס פרסי המוזיקה הבריטית) – 4:30
קרדיטים

הקרדיטים לקוחים מהערות האלבום של Red.
| 0 | 1 | 2 |
| --- | --- | --- |
|  |  טיילור סוויפט – שירה, קולות רקע, כתיבה  מקס מרטין – הפקה, כותב, קלידים  שלבאק – הפקה, כתיבה, גיטרה אקוסטית, גיטרה חשמלית, בס, קלידים, תכנות  מייקל אילברט – הקלטה בסטודיו MXM (סטוקהולם, שוודיה)  סם הולנד – הקלטה בסטודיו קונוויי (לוס אנג'לס, קליפורניה)  אריק איילנדס – עוזר |  טים רוברטס – עוזר  ג'ון היינס – טכנאי קול  סרבן גניאה – מיקסינג בסטודיו מיקס-סטאר (וירג'יניה ביץ', וירג'יניה)  טום קווין – מאסטרינג בסטרלינג סאונד (ניו יורק סיטי, ניו יורק)  ג'ואן טומינגה – רכז הפקה |
נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | 2× פלטינה | 60,000 |
| אוסטרליה (ARIA) | 11× פלטינה | 770,000 |
| איטליה (FIMI) | זהב | 15,000 |
| ארצות הברית (RIAA) | 7× פלטינה | 7,000,000 |
| בלגיה (BEA) | זהב | 15,000 |
| גרמניה (BVMI) | פלטינה | 300,000 |
| דנמרק (IFPI Denmark) | פלטינה | 30,000 |
| הממלכה המאוחדת (BPI) | 3× פלטינה | 1,800,000 |
| יפן (RIAJ) | זהב | 100,000 |
| מקסיקו (AMPROFON) | זהב | 30,000 |
| ניו זילנד (Recorded Music NZ) | 2× פלטינה | 30,000 |
| ספרד (PROMUSICAE) | זהב | 10,000 |
| פולין (ZPAV) | 3× פלטינה | 150,000 |
| פורטוגל (AFP) | זהב | 10,000 |
| קנדה (Music Canada) | 5× פלטינה | 50,000 |
| שוודיה (GLF) | זהב | 20,000 |
| שווייץ (IFPI Switzerland) | פלטינה | 30,000 |
סיכום
| בכל העולם | — | 10,420,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 9 באוקטובר 2012 | הורדה דיגיטלית | ביג משין |  |
| ארצות הברית | 27 בדצמבר 2012 | רדיו להיטים עכשוויים | ביג משין |  |
| ארצות הברית | 13 בדצמבר 2012 | תקליטור | ביג משין |  |
| איטליה | 11 בינואר 2013 | רדיו להיטים עכשוויים | יוניברסל |  |
I Knew You Were Trouble (Taylor's Version)

| --- | --- |
 שיר בביצוע טיילור סוויפט
 מתוך האלבום Red (Taylor's Version)
 יצא לאור:  12 בנובמבר 2021
 סוגה:  סוגות מוזיקליות שונות
 שפה:  אנגלית
 אורך:  3:39
 חברת תקליטים:  ריפבליק
 כתיבה:  טיילור סוויפט, מקס מרטין, שלבאק
 הפקה:  כריסטופר רו, טיילור סוויפט, שלבאק
I Knew You Were Trouble (Taylor's Version) (בעברית: ידעתי שהיית צרה (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "I Knew You Were Trouble" משנת 2012, היא הרצועה הרביעית מאלבום ההקלטה החוזרת השני שלה, Red (Taylor's Version); הקלטה חוזרת של אלבומה Red, משנת 2012. Red (Taylor's Version) יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר ביחד עם מקס מרטין ושלבאק. "I Knew You Were Trouble (Taylor's Version)" כולל את אותן המילים, ההפקה והמכשור של "I Knew You Were Trouble" המקורי.
I Knew You Were Trouble (Taylor's Version) > מיקומי שיא

|   ‏‏‏  מצעדים ודירוגים (2021–2022)> מדינה |   ‏‏‏  מצעדים ודירוגים (2021–2022)> מצעד |   ‏‏‏  מצעדים ודירוגים (2021–2022)> מיקום שיא |   ‏‏‏  מצעדים ודירוגים (2021–2022)>  |
| --- | --- | --- | --- |
|  עולמי | בילבורד גלובל 200 | 23 |  |
|  עולמי | בילבורד גלובל ללא ארצות הברית | 48 |  |
|  אוסטרליה | מצעד הסינגלים האוסטרלי | 21 |  |
|  ארצות הברית | בילבורד הוט 100 | 46 |  |
|  ארצות הברית | מצעד שירי הסטרימינג | 19 |  |
|  ארצות הברית | מצעד השירים העכשוויים למבוגרים | 16 |  |
|  ארצות הברית | LyricFind U.S. | 11 |  |
|  ארצות הברית | LyricFind Global | 6 |  |
|  דרום אפריקה | אנטרטיינמנט מוניטורינג אפריקה | 92 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 42 |  |
|  ניו זילנד | המצעד הניו זילנדי הרשמי | 26 |  |
|  סינגפור | RIAS | 13 |  |
|  פורטוגל | מצעד הסינגלים הפורטוגזי | 85 |  |
|  קנדה | קנדה הוט 100 | 29 |  |
|  קנדה | AC | 34 |  |
|  קנדה | CHR/Top 40 | 42 |  |
|  קנדה | Hot AC | 47 |  |
כיבוש קישינב והפרעות ביהודיה (1941)

נשים יהודיות בגטו קישינב, תחת שלטון רומני, עם טלאי צהוב על החזה
בתקופת מלחמת העולם השנייה, החל מ-16 ביולי 1941, נכבשה העיר קישינב, במסגרת מבצע מינכן, על ידי צבא רומניה והוורמכט. תוך כדי הכיבוש ולאחר מכן נערכו פרעות ביהודי העיר, כשחיילים, בעיקר רומנים, שודדים אונסים ורוצחים אלפי יהודים ומשאירים את גופותיהם פזורות ברחובות העיר.
ממלכת רומניה, תחת שלטונו של יון אנטונסקו, הצטרפה כבת ברית למעצמות הציר במלחמת העולם השנייה, בתקווה להשיב לעצמה את החבלים שנלקחו ממנה על ידי ברית המועצות. עם פתיחת מבצע ברברוסה, פלש צבא רומניה, יחד עם הוורמאכט לברית המועצות. ב-16 ביולי 1941 פלשו הארמייה הרומנית הרביעית והארמייה הגרמנית ה-11 אל קישינב, בירת בסרביה. שבועות אחדים לאחר הכיבוש פעלו השלטונות לביצוע הפתרון הסופי בעיר, בדפוס הפעולה המקובל, ששלבו הראשון: איסוף היהודים, תוך כדי מעשי התעללות קשים, אל אתר סגור וגזל רכושם במקביל.
על פי הערכות שונות בעת פלישת הרומנים והגרמנים לעיר היו בה לפחות 60,000 יהודים. הכוחות הרומנים והגרמנים רצחו יהודים: גברים נשים וילדים, שדדו אותם, התעללו בהם, אנסו נשים יהודיות ואת הנותרים ריכזו בגטו מאולתר. את יהודי הגטו פינו מהעיר במשלוחים אל מחוצה לה, שחלקם היו אל הוצאות להורג מאורגנות, ובסוף התהליך נשארו בעיר 99 בני "דם יהודי", שהיו למעשה מומרים ובני מומרים.
כיבוש העיר

ב-22 ביוני 1941 הופצצה קישינב ואלפי תושבים, בחלקם יהודים, נהרגו. הצבא האדום, שנסוג מהעיר ב-13 ביולי, מיקש את הבניינים הציבוריים ואת בתי העסק הגדולים - תושבים, שניסו להתגנב למקומות אלה, כדי לגנוב, הפעילו את המוקשים, כך שבין הפצצה להפצצה היו גם פיצוצי בניינים. עם תחילת המלחמה נערכו גיוסים ורבים מבין המגויסים היו יהודים. אלפי מגויסים נלקחו לאוקראינה, שם עמדו לציידם במדים ובנשק, אך בהגיעם מעבר לדניסטר, נטשו אותם מלוויהם, בהימלטם מפני צבאות האויב. מרבית היהודים האלה ניסו לשוב לביתם או למצוא מקלט בעיירות יהודיות סמוכות, שם היו להם קרובי משפחה. כוחות צבא רומנים או גרמנים שזיהו את היהודים האלה בדרכם הרגו אותם במקום.
הגרמנים והרומנים חילקו ביניהם את כיבוש קישינב - חיילי הארמייה הרומנית הרביעית בפיקודו של גנרל ניקולאה צ'יופרקה (Nicolae Ciupercă) הגיעו לעיר ב-16 ביולי ופלשו לחלק התחתון, שם היו השכונות העניות יותר וחיילי הארמייה הגרמנית ה-11 בפיקודו של גנרל אויגן פון שוברט (Eugen Ritter von Schobert), שהגיעו למחרת לפנות בוקר, פלשו לחלק העליון של העיר, לשכונות המבוססות יותר. במשך שבועיים חדרו החיילים לבתים ולחצרות וחיפשו יהודים בכל מקום, כשהם יורים והורגים משפחות שלמות. הם גם בדקו את זהות העוברים ושבים ברחובות, ואם התגלה יהודי הוא נרצח במקום. החיילים הרומנים עסקו גם בשוד היהודים לפני שהרגו אותם, אולם לא דאגו לקבורת הגופות. ברחובות נערמו גופות רבות מאוד. והגרמנים, שהתחילו לחשוש מפריצת מגפות, נפגשו עם הרומנים והצדדים סיכמו על הפסקת ההריגות וכינוס היהודים בגטו.
תקופת רציחות ראשונה זו נמשכה כשבועיים ומספר ההרוגים בה מוערך בכעשרת אלפים.
הגטו

ב-24 ביולי הוציא המושל הרומני של העיר, וויקולסקו, צו (מספר 61) ובו הוראות אחדות: על הקמת גטו יהודי בעיר, ועל חובת יהודי העיר להתייצב בגטו - ההוראה הודפסה ופורסמה במקומות ציבוריים, וכן הוראה המחייבת את היהודים לשאת טלאי צהוב. באותו יום החלו הרומנים במבצע לאיתור וריכוז יהודי העיר אל אזור הגטו. החיילים הרומנים עברו מבית לבית וקראו ליהודים לצאת, תוך הבטחה שלא יפגעו בהם, והיהודים המבוהלים התחילו לצאת ממחבואיהם. היו מקומות בהם איפשרו ליהודים לקחת אתם מה שיכלו לשאת בידיהם, והיו מקומות אחרים בהם לא איפשרו להם לקחת אתם דבר, ואפילו לא להתלבש. לכן בין הנאספים היו יהודים חסרי-כל, ואף לבושים בהלבשה תחתונה בלבד. המושל הרומני של העיר, וויקולסקו, הוציא הוראה מספר 61 מיום 24 ביולי להקמת הגטו וחובת יהודי המקום להתייצב בגטו - ההוראה הודפסה ופורסמה במקומות ציבוריים. פורסמה גם הוראה המחייבת את היהודים לשאת טלאי צהוב.
בחלק התחתון של העיר במגרש ריק, ששימש בעבר כשוק, לכן כונה בשם "השוק הישן" (piața veche), רוכזו המוני יהודים, כ-11,000. מתחם השוק הישן וארבעה רחובות מסביבו הוכרז כגטו. במקום לא היה מחסה מקרני שמש הקיץ ולא היו מים או שירותים כלשהם.
חיסולים ומשלוחים

האיינזצגרופה, שהתלווה לארמייה הגרמנית והשתתף בהקמת הגטו, התרכזו בחיפוש מציתים ו"מאותתים למטוסים" וכשלא מצאו אותם הוציאו להורג מספר לא ידוע של בני ערובה יהודים.
באמצע יולי הגיעו לקישינב עיתונאים רומנים מבוקרשט והתארחו ביחידת טנקים רומנית, שחנתה בשולי העיר. לכבוד האורחים נערכה סעודה עם תזמורת וכדי לבדרם הובאה קבוצה של נשים וילדים יהודים, שהצטוו לרקוד לצלילי התזמורת. לאחר שהיהודים העייפים נעו סביב עצמם כמה דקות, נלקחו אל שטח חשוך ונורו למוות.
לקריאה נוספת

ז'אן אנצ'ל, "תולדות השואה - רומניה"
מתתיאס קרפ, "הספר השחור" כרך ג' (ברומנית)
הערות שוליים

↑  מתתיאס קרפ, "הספר השחור" כרך א' עמוד 32 (ברומנית)
פתח הכניסה לגטו קישינב והגדר שלו
מבנה בגטו קישינב
איאן סמית'

איאן דאגלס סמית' (8 באפריל 1919 – 20 בנובמבר 2007) היה פוליטיקאי רודזי, חקלאי וטייס קרב אשר כיהן כראש ממשלת רודזיה. הוא היה המנהיג הראשון של המדינה שנולד וגדל ברודזיה, והוביל את הממשלה הלבנה שהכריזה עצמאות חד-צדדית מהממלכה המאוחדת בנובמבר 1965, בניגוד לדרישות הממלכה המאוחדת להנהגת שלטון רוב כתנאי לעצמאות. חמש עשרה שנות שלטונו אופיינו בבידוד בינלאומי של המדינה ובהשתתפות במלחמת הסבך הרודזי, שהעמידה את כוחות הביטחון של רודזיה מול זרועות הפרוקסי של ברית המועצות וסין - איחוד העם האפריקני של זימבבואה (ZANU) והאיחוד האפריקני של זימבבואה (ZAPU).
ביוגרפיה

סמית' נולד להורים מהגרים בריטיים בעיירה הקטנה סלוקווה שבמרכז רודזיה הדרומית, ארבע שנים לפני שהקולוניה קיבלה שלטון עצמי ב-1923. במהלך מלחמת העולם השנייה, שירת כטייס קרב בחיל האוויר המלכותי. התרסקות במצרים גרמה לפציעות פנים וגוף קשות שנשארו בולטות למשך כל חייו. לאחר שהחלים, שירת באירופה, שם נורה והמשיך להילחם לצד פרטיזנים איטלקים.
בשנת 1948 לאחר המלחמה הקים חווה בעיר הולדתו והפך לחבר פרלמנט עבור סלוקווה. תחילה היה חבר במפלגה הליברלית, ובהמשך עבר למפלגת האיחוד הפדרלי ב-1953, ושימש כשוטר ראשי (Chief Whip) מ-1958 ואילך. עזב את המפלגה ב-1961 במחאה על החוקה החדשה של הטריטוריה, והקים את חזית רודזיה שנה לאחר מכן.
סמית' הפך לסגן ראש הממשלה לאחר ניצחון החזית בבחירות בדצמבר 1962, והוא התמנה לראש הממשלה לאחר התפטרותו של פילד באפריל 1964, חודשיים לפני האירועים הראשונים שהובילו למלחמת הסבך הרודזי. לאחר שיחות חוזרות עם ראש ממשלת הממלכה המאוחדת הרולד וילסון שנכשלו, סמית' וממשלתו הכריזו עצמאות חד-צדדית ב-11 בנובמבר 1965 במטרה לעכב את שלטון הרוב. זמן קצר לאחר מכן, החלה השלב הראשון של המלחמה באופן פעיל. לאחר משא ומתן נוסף עם הממלכה המאוחדת שנכשל, ניתקה רודזיה את כל הקשרים הבריטיים הנותרים והפכה לרפובליקה ב-1970. סמית' הוביל את החזית לארבעה ניצחונות בבחירות במהלך כהונתו. אף על פי שניהל משא ומתן לסירוגין עם המנהיג המתון אבל מוזורווה במהלך המלחמה, התמיכה בו הגיעה באופן בלעדי מהמיעוט הלבן, בעוד שהרוב השחור הודר מהשתתפות במערכת הבחירות.
בתחילה המדינה התמודדה עם סנקציות שהוטלו על ידי האומות המאוחדות ובנוסף עם בידוד בינלאומי, אך זכתה לסיוע מדרום אפריקה וממושבות פורטוגל עד שנת 1974. לאחר 15 שנות לחימה ממושכת, סנקציות כלכליות ולחץ בינלאומי, ובזמן שהסיוע מדרום אפריקה נחלש, סמית' הסכים להנהיג שלטון רוב. בשנת 1978 נחתם ההסכם הפנימי עם מנהיגים מתונים, תוך החרגת ZANU ו-ZAPU. המדינה נקראה רודזיה זימבבואה בשנה שלאחר מכן. ההסדר החדש לא קיבל הכרה בינלאומית, והמלחמה נמשכה. לאחר שאבל מוזורווה (אנ') החליף את סמית' כראש ממשלה, התקיימו משאים ומתנים בלנקסטר האוס, שהובילו לבחירות חופשיות ולהכרה בעצמאות זימבבואה.
לאחר הבחירות, שימש סמית' כמנהיג אופוזיציה במשך שבע שנים והיה מבקר חריף של ממשלת רוברט מוגאבה. ביקורתו נמשכה גם לאחר פרישתו ב-1987, כשהקדיש חלק גדול מזכרונותיו,
ב-1992 סמית' החליט להוביל את החזית המאוחדת, קואליציה שכללה את מפלגתו (כיום הברית השמרנית של זימבבואה) ומפלגות שחורות שהתנגדו למדיניותו של רוברט מוגאבה. עם זאת, מעורבותו בקואליציה נמשכה זמן קצר בלבד, ועד סוף העשור הוא פרש במידה רבה מהפוליטיקה הלאומית. האוטוביוגרפיה שלו, "הבגידה הגדולה: זיכרונותיו של איאן דאגלס סמית'", פורסמה ב-1999.
ב-2005 עבר סמית' לדרום אפריקה לצורך טיפול רפואי, שם נפטר שנתיים מאוחר יותר בגיל 88.
כסמל הפוליטי הדומיננטי והפנים הציבוריות של רודזיה בעשורים האחרונים שלה, סמית' נחשב לדמות פוליטית מעוררת מחלוקת עד היום. תומכיו טוענים שהוא היה בעל חזון פוליטי שהבין את האמיתות הלא נוחות של אפריקה, ומגנים על שלטונו כתקופה של יציבות ובלימת הקומוניזם. לעומת זאת, מבקריו גינו אותו כגזען שהביא סבל עצום למיליוני זימבבואים באמצעות הנהגת ממשלה גזענית שהדירה והפלתה את הרוב השחור.
הערות שוליים

1 2 3 4  Ian Smith | Prime Minister of Rhodesia & Leader of Rhodesian Front | Britannica, www.britannica.com (באנגלית)
| --- | --- |
בקרת זהויות :  NLI: 987007569893805171  BnF: cb137405093 (data)  CiNii: DA18550191  GND: 119559951  ISNI: 0000 0000 5483 9451  LCCN: n81098967  NKC: xx0260108  NTA: 074312669  SELIBR: 285088  SNAC: w69g86j4  SUDOC: 185495052  VIAF: 37095018   WorldCat (עם VIAF): 37095018
המלחמה הסינו-ווייטנאמית (1075–1077)

המלחמה הסינו-ווייטנאמית (ידועה גם כמלחמת לי-סונג) הייתה מלחמה בין שושלת לי של וייטנאם (דאי ויאט) לשושלת סונג של סין בין השנים 1075–1077. המלחמה החלה כאשר הקיסר לי הורה לפלוש לסין עם למעלה מ-100,000 חיילים. לאחר ארבעים ושניים ימי מצור על יונגז'ו (עיר הבירה של מחוז גואנגשי), הצליחו כוחות הדאי ויאט לכבוש את העיר. בתגובה לכך, ב-1076 הוביל הקיסר סונג כ-300,000 מחייליו לווייטנאם, וב-1077 הם כמעט הצליחו להגיע עד עיר הבירה טאנג-לונג, אך נהדפו על ידי הגנרל לי ת'ונג קיט. שני הצדדים נאבקו אחד בשני במשך ימים ארוכים, אך לבסוף הגנרל ת'ונג קיט הציע למפקד גואו קואי לחדול מהלחימה ולכונן שלום. קואי הסכים, ושני הצדדים הסיגו את כוחותיהם.
הערות שוליים

↑  《越史略》（《欽定四庫全書·史部》第466冊），588頁。
↑  潘輝黎等. 第一章 如月大捷. 《越南民族歷史上的幾次戰略決戰》. 戴可來譯. 北京: 世界知識出版社. 1980年: 26頁.
↑  脫脫等《宋史》，卷四百四十六，列傳第二百五，13157頁。
↑  李燾《續資治通鑑長編》卷二百七十四，6700頁。
תוכנית אנדיניה

תוכנית אנדיניה (בספרדית: Plan Andinia) היא תאוריית קונספירציה אשר טוענת כי קבוצות יהודיות מתכננות להקים מדינה יהודית בחלקים מארגנטינה וצ'ילה. התיאוריה מובססת על ניפוח הצעות היסטוריות להגירה יהודית מאורגנת לארגנטינה בסוף המאה ה-19 ובתחילת המאה ה-20 (בפועל, לא היו תוכניות רציניות להקמת מדינה יהודית אלא רק לארגון גלי עלייה גדולים ולהקמת מושבות בבעלות יהודית). תאוריה זו נפוצה מאוד בחלקים מהשמאל הרדיקלי בארגנטינה ובצ'ילה, וגם בחלקים נרחבים מהימין הקיצוני באותן מדינות. עם זאת, לטענת הליגה נגד השמצה ומכון המחקר הישראלי המרכז הירושלמי לענייני ציבור ומדינה, אין הוכחות לקיומה של התוכנית והיא לא יותר מתאוריית קונספירציה.
חוגי ימין קיצוני  בארגנטינה השתמשו בתוכנית זו כאמצעי רטורי כדי לתקוף יהודים ומוסדות יהודיים. ב-1971 הופיע בקרב קצינים בצבא הארגנטינאי עלון בשם "תוכנית אנדיניה", שהאשים את יהודי העולם וגורמים ציונים בתכנון השתלטות על דרום ארגנטינה. מאז התרחבה תפוצתה של התאוריה ברחבי יבשת דרום אמריקה.